Návrh na zloženie delegácie Slovenskej republiky 
na 33. zasadnutí konferencie Organizácie Spojených národov pre výživu a poľnohospodárstvo – FAO 

	Návrh na zloženie delegácie Slovenskej republiky vychádza z odborných možností a stanovených kontaktov v spolupráci SR s FAO a jej rozpracovania v Rámcovom programe spolupráce SR s FAO v rokoch 2004 a 2005 a je v súlade s III. článkom základného textu – Ústavy FAO a zabezpečuje účasť na práci na plenárnom zasadnutí, komisiách a sprievodných podujatiach (odborné seminárne podujatia, koordinačné porady ES-COORD FAO a iné).  
 
Vedúci delegácie Slovenskej republiky: 
Zsolt Simon, minister pôdohospodárstva SR
 
Alternát vedúceho delegácie SR:
Milan Kováč, stály predstaviteľ SR pre FAO, WFP, radca, Veľvyslanectvo SR v Ríme
- zastupuje SR v plenárnom zasadnutí a spolupracuje so zástupcami SR v I. a II. komisii a COORD FAO
 
Členovia: 
Katarína Czajliková, hovorkyňa ministra pôdohospodárstva SR, Ministerstvo pôdohospodárstva SR, plenárne zasadnutie, doprevádza vedúceho delegácie SR
 
Barbara Hellebrandtová, národná tajomníčka pre spoluprácu SR s FAO, z odboru zahraničných vzťahov, Ministerstvo pôdohospodárstva SR
- zastupuje SR a pracuje v II. komisii zameranej na program práce a rozpočtu FAO, analýzu činnosti FAO v dvojročnej a strednodobej perspektíve, sprievodné podujatia súvisiace s programom FAO, záverečná časť plenárneho zasadnutia, sprievodné rokovania, zastupuje SR na súvisiacich otázkach v COORD FAO – Koordinačný výbor EÚ a ES pre FAO
 
Anton Gajdoš, z odboru OSN a odborných organizácií systému OSN, Ministerstvo zahraničných vecí SR
- spolupracuje na práci v plenárnom zasadnutí, I. a II. komisii 
 
Eva Kolesárová, riaditeľka odboru, z odboru zahraničných vzťahov, Ministerstvo pôdohospodárstva SR
- zastupuje SR v I. komisii a v jej nadväznosti na plenárnom zasadnutí 
 
Darina Lopušná, hlavná hygienička SR, z Úradu verejného zdravotníctva SR, Ministerstvo zdravotníctva SR
- spolupracuje na práci v plenárnom zasadnutí a zúčastní sa odborných rokovaní na úsekoch výživa a potravinová bezpečnosť, výživa a potravinárstvo v ústredí FAO

Katarína Chudíková, vedúca sekcie životných a pracovných podmienok, z Úradu verejného zdravotníctva SR, Ministerstvo zdravotníctva SR
- spolupracuje na práci v prvej komisii, v plenárnom zasadnutí a na odborných rokovaniach v ústredí FAO

Kitti Németh, námestníčka pre zahraničné vzťahy, Výskumný ústav potravinársky
- spolupracuje na práci v plenárnom zasadnutí a zúčastní sa odborných rokovaní zameraných na výživu a potravinárstvo v ústredí FAO